open-index/open-wikipedia-markdown huggingface dataset:
அட்லாண்டிக் நடவடிக்கை

**அட்லாண்டிக் நடவடிக்கை** (*Operation Atlantic*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைக் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.

பிரான்சு மீதான நேச நாட்டுக் கடல்வழிப் படையெடுப்பு ஜூன் 6ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. ஜூலை மாதம் கான் நகரின் மீதான தாக்குதல்கள் தொடர்ந்தன. இரு மாதங்கள் தொடர்ந்து நடந்த கடுமையான சண்டையால் இரு தரப்பினருக்கும் பெரும் இழப்பு ஏற்பட்டிருந்தது. ஆனால் இழப்புகளை ஈடு செய்வதில் ஜெர்மானியர்களால் நேச நாடுகளுக்கு இணையாகச் செயல்பட முடியவில்லை என்பதால், நார்மாண்டியில் அவர்களது நிலை வலுவிழந்து வந்தது. கான் நகரைக் கைப்பற்ற இயலாமை நார்மாண்டியிலிருந்து பிரான்சின் உட்பகுதிக்கு முன்னேற நேச நாட்டு உத்தியாளர்கள் செய்திருந்த திட்டத்தினைக் காலதாமதப் படுத்தியது. கான் சண்டையினை முடிவுக்குக் கொண்டுவர இறுதிகட்ட முயற்சியாக ஜுலை 18ம் தேதி நேசநாட்டுப் படைகள் குட்வுட் நடவடிக்கை மற்றும் அட்லாண்டிக் நடவடிக்கையைத் தொடங்கின. முன்னதில் பிரிட்டானிய 1வது கோர் கான் நகரின் கிழக்கிலும் பின்னதில் கனடிய 2வது கோர் மேற்கிலும் தாக்கின.

ஓர்ன் பாலமுகப்பிலிருந்து முன்னேறி கான் நகரின் எஞ்சிய பகுதிகளைக் கைப்பற்றுவதே அட்லாண்டிக் தாக்குதலின் நோக்கம். ஆரம்பத்தில் சிறிது முன்னேற்றம் ஏற்பட்டாலும் ஓர்ன் ஆற்றின் அக்கரையிலிருந்த வெர்ரியர் முகட்டினைக் கனடியப் படைகளால கைப்பற்ற முடியவில்லை. ஜுலை 20ம் தேதி இத்தாக்குதல் கைவிடப்பட்டது. இரு நாட்கள் சண்டையில் கனடியப் படைகளுக்கு 1,349 இழப்புகள் ஏற்பட்டன. வெர்ரியர் முகட்டினைக் கைப்பற்ற ஜூலை 20ம் தேதி மற்றொரு தாக்குதல் தொடங்கப்பட்டது.

## மேற்கோள்கள்

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
மகுடிக் கூத்து

**மகுடிக் கூத்து** இலங்கையின் மட்டக்களப்புப் பகுதியில் ஆடப்படும் ஒருவகைப் பாரம்பரியக் கூத்து. இக்கூத்து முள்ளியவளைப் பிரதேசத்தின் கலையம்சமாகவும் விளங்குகின்றது. அந்நியர் ஆட்சியின் அடக்குமுறைகள், சாதிய மேலாண்மை என்பவற்றுக்கு எதிர்க் குரலாக இக்கூத்தின் பாடுபொருள் அமைகிறது. இந்த மகுடிக் கூத்து, வட்டக்களரியில் இரவு முழுதுமாக ஆடப்படுகிறது. இக்கூத்தினை, இப்போது ஏழாவது சந்ததியினர் தொடர்ந்து கொண்டு செல்கின்றனர்.

## பிரதான கதை
மகுடிக்கூத்திற்கென ஓர் ஐதீகம் உண்டு. முற்காலத்தில் ஆலயமொன்றில் திருவிழா இடம்பெற்றுக் கொண்டிருந்த வேளை, வேற்று மதத்தவர்கள் கடல்வழிப் பயணத்தை மேற்கொண்டு இவ்வூரை நோக்கி வந்துள்ளனர். அவர்கள் வியாபார நோக்கம் கருதி வந்ததால் அவ்விடத்திலே கொட்டகைகள் அமைத்து வியாபாரத்தில் ஈடுப்பட்டுள்ளனர். அவ்வேளையில் ஆலயத் திருவிழாவிற்கான பொருட்களை வாங்குவதற்காக குருக்களும் இன்னும் சிலரும் இவர்களது கடைகளை நோக்கிச் சென்றுள்ளனர். கடையில் தேவையான பொருட்களை வாங்கிவிட்டுப் பணம் செலுத்தும்போது பணப்பற்றாக்குறை ஏற்பட்டுள்ளது. அப்போது அந்த வியாபாரி அவசரம் இல்லை பணத்தை பிறகு எடுத்துக் கொள்ளலாம் என்று கூற, குருக்களும் அந்த குழுவினரும் ஆலயத்தை நோக்கி சென்றுவிட்டனர். இரு தினங்கள் கழித்து குறித்த வியாபாரி பணத்தைப் பெற்றுக்கொள்வதற்காக கருவாட்டுடன் ஆலயத்திற்குள் நுழைந்து, குருக்கள் பூஜை செய்து கொண்டிருக்கும் வேளையில் சத்தமிட்டு பணத்தை கேட்டுள்ளார்.	
வியாபாரி கருவாட்டுடன் ஆலயத்தில் நுழைந்ததும் இல்லாமல், தனது சிவபூசையையும் கெடுத்துவிட்டான் என்ற கோபத்தில் ஆலயத்தை விட்டு வெளியேறு என்று குருக்கள் பலமாகக்  கத்தியுள்ளார். கோபம் வந்த வியாபாரி, என்னையா ஆலயத்தை விட்டு வெளியேறச் சொல்கிறாய்? இரு உன்னை துர்சக்திகளைக் கொண்டு அழிக்கின்றேன் என்று கூறி, தனது பெரிய தந்தையை நோக்கிச் சென்றுள்ளார்.
விடயமறிந்த அந்த வியாபாரியின் பெரிய தந்தை, துர்சக்தியை ஆலயத்தை நோக்கி ஏவி விட்டாராம். ஆலயத்தை நோக்கிச் சென்ற துர்சக்தியும் அந்த வியாபாரியும் ஆலய முன்றலில் வைக்கப்பட்டிருந்த கும்பத்தை உடைக்க முற்பட்டபோது பிராமணருக்குக்  கோபம் வர, இறைவனை நினைத்து விபூதியைத் தூவி விட்டுள்ளார். உடனே அந்த வியாபாரியும் துர்சக்தியும் நிலத்தில் வீழ்ந்தனர். இதனைக் கேள்வியுற்று வந்த வியாபாரியின் பெரிய தந்தை, குருக்களிடம் தான் செய்தது பிழை எனவும், மன்னித்து விட்டுவிடும்படியும் குருக்களின் காலில் வீழ்ந்து கதறி அழுதுள்ளார். பின்பு குருக்கள் இறைவனின் மகிமையை அந்த வியாபாரியின் பெரிய தந்தைக்கு எடுத்துக் கூறி, இனி தவறு செய்ய வேண்டாமென அறிவுறுத்தி மன்னித்து விடுகின்றார். இதுவே மகுடிக்கூத்தின் பிரதான கதையாக விளங்குகின்றது.

## பாத்திரங்கள்
இதில் குருக்களும், வியாபாரிகளும் பிரதான பாத்திரங்கள். இவர்களுடன் பல துணைப்பாத்திரங்களும் இணைந்து கொள்கிறார்கள். 

## ஆடையமைப்பு
கதையில் இடம் பெறும் வியாபாரிகள் வேற்றுமதத்தினர் என்பதால் அவர்களை வேறுபடுத்திக் காட்டும் வகையில் ஆடையமைப்புகளும்,, நடனஅமைப்புகளும் வடிவமைக்கப் படுகின்றன.
	

பகுப்பு:கூத்து

பகுப்பு:தமிழர் ஆடற்கலைகள்
மகுடி

**மகுடி** என்பது பாம்பாட்டிகள் பயன்படுத்தும் ஒரு மரபுவழி இசைக்கருவி இதுவாகும். இது துளைக்கருவிகள் அல்லது காற்று இசைக்கருவிகள் வகையைச் சேர்ந்தது.

## வரலாறு

மகுடி இந்தியாவில் தோற்றம்பெற்ற ஒரு பண்பாட்டு இசைக்கருவி ஆகும். சமயச் சடங்குகளில் பொதுவாகப் பயன்படுத்தப் படுகிறது. இந்தியாவின் கிராமிய இசையிலும் பாம்பாட்டிகளாலும் பன்னெடுங்கலமாகப் பயன்படுத்தப்பட்டு வருகிறது. 

## கருவி அமைப்பு

சுரைக்குடுக்கை என்னும் உலர்ந்த சுரைக்காய் இதற்குப் பயன்படும். சுரைகுடுக்கையின் கழுத்துப் பகுதி நீக்கப்பட்டு அதில் மூங்கில் குழல்கள் பொருத்தப்படும். இசையை ஏற்படுத்தக் கூடியவாறு ஏழு துளைகள் வரை குழலில் இடப்படும். இடைவெளிகள் தேன்மெழுகு மூலம் காற்றிறுக்கமாக மூடப்படும். இரண்டு அல்லது மூன்று குழல்களைக் கொண்ட மகுடிகளும் உள்ளன. மகுடியின் வடிவமானது நடுப்பகுதி உப்பலாகவும்
வாய்ப்பகுதியும், அடிப்பகுதியும் புல்லாங்குழல் போலவும் இருக்கும். 28 சைவ ஆகமங்களில் ஒன்றான *காமிகாமகம்* நூலில் மகுடி இசையை *புஜங்க ஸ்வரம்* என்று குறிப்படபட்டுள்ளது.   
## ஆதாரங்கள்


பகுப்பு:தமிழர் இசைக்கருவிகள்
பகுப்பு:இசைக்கருவிகள்
பகுப்பு:காற்றிசைக் கருவிகள்
பகுப்பு:துளைக் கருவிகள்
நிதாஉல் இஸ்லாம் (சிற்றிதழ்)

நிதாஉல் இஸ்லாம் முதலாவது இதழ்|thumb|right
**நிதாஉல் இஸ்லாம்** என்பது இலங்கையின் மத்திய மாகாணத்தில் நாவலப்பிட்டி நகரிலிருந்து 1984ம் ஆண்டு முதல் தொடர்ச்சியாக வெளிவரும் ஓர் இசுலாமியக் காலாண்டு இதழாகும். நிதாஉல் இஸ்லாம் என்பது அரபு மொழிச் சொல்லாகும். இதன் தமிழ்க்கருத்து இசுலாமிய அழைப்பு என்பதாகும்.

## முதலாவது இதழ்
1984ஆம் ஆண்டு பெப்ரவரி மாதம் முதல் வெளிவருகின்றது.

## நிர்வாகம்
இதன் பிரதம ஆசிரியர் மௌலவி எம். க்யூ. புர்ஹானுத்தீன் அஹ்மத். இவர் ஒரு எழுத்தாளரும், மார்க்க அறிஞருமாவார். இச்சஞ்சிகை நாவலப்பிட்டி சொய்சாகலை அல்-இர்பான் வெளியீட்டுப் பணியகத்தால் வெளியிடப்படுகின்றது.

## சிறப்பு
இசுலாமியக் கருத்துக்களை ஆதாரபூர்வமாக முன்வைத்தல், எளிய நடையில் பாமர மக்களும் விளங்கத்தக்க வகையில் கருத்துக்கள் முன்வைக்கப்படுதல் ஆகியன இதன் சிறப்புகளாகக் கூறப்படுகின்றது.

## உள்ளடக்கம்
இசுலாமியக் கட்டுரைகள், மொழிபெயர்ப்புக் கட்டுரைகள், சிறுகதைகள், கவிதைகள், துணுக்குகள், குர்ஆன் விளக்கவுரை, வரலாற்றுச் சான்றுகள், மாணவர் பக்கம், நேயர் நெஞ்சம், ஐயமும் தெளிவும் வினா - விடை போன்ற பல்வேறு அம்சங்களை உள்ளடக்கியதாக வெளிவருகிறது.
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன்

பகுப்பு:ஈழத்து சஞ்சிகைகள்
பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்
பாடகர்குழுக் கல்விமான்

**பாடகர் குழுக் கல்விமான்** (choral scholar) என்பவர் தனது படிப்புச் செலவுகளுக்காக  பள்ளி அல்லது பல்கலைக்கழகப் பாடகர்குழுவில் பாடிப் பணம் பெறும் மாணவர் ஆவார். இந்த நடைமுறை ஐக்கிய ராச்சியத்தில் உள்ள பேராலயங்களால் நடத்தப்படும் பள்ளி கல்லூரிகளில் புழக்கத்தில் உள்ளது.

கேம்பிரிட்ஜ் அரசர் கல்லூரி, கேம்பிரிட்ஜ் புனித ஜான் கல்லூரி, ஆக்ஸ்ஃபோர்டு புதுக் கல்லூரி போன்ற கல்லூரிகள் தங்களின் பாடகர் குழுவிற்காகப் புகழ்பெற்றவையாகும். இவ்வாறு பயிலும் மாணவர்கள் தேவாலயத்தில் நடைபெறும் ஆராதனைகளில் பாடவேண்டும். பெரும்பாலான நாட்களில் இதற்கான ஒத்திகை இருக்கும்.

பகுப்பு:ஐக்கிய இராச்சியத்திலுள்ள பல்கலைக்கழகங்கள்
பகுப்பு:கிறித்தவ வழிபாடு
வான்கேடே அரங்கம்

**வான்கடே அரங்கம்** என்பது இந்தியாவின் மும்பையில் உள்ள ஒரு பன்னாட்டுத் துடுப்பாட்ட அரங்கமாகும். இது மும்பை துடுப்பாட்டக் குழுவுக்கு (எம்சிஏ) சொந்தமானதாகும். மும்பை இந்தியன்ஸ் அணியின் உள்ளக அரங்கமாகும். இது MCA, இந்திய கிரிக்கெட் கட்டுப்பாட்டு வாரியம் (BCCI) மற்றும் இந்தியன் பிரீமியர் லீக் (IPL) ஆகியவற்றின் தலைமையங்களைக் கொண்டுள்ளது.

## மேற்கோள்கள்

பகுப்பு:மகாராட்டிர மாநில துடுப்பாட்ட அரங்குகள்
கொற்றிகோடு

right|thumb|250px|கொற்றிக்கோடு மீட் நினைவு சி எஸ் ஐ தேவாலயம்‎
**கொற்றிகோடு** (Kotticode or Kotticodu) இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில்குமாரபுரம் பேரூராட்சிக்கு உட்பட்ட ஊர்.
 
கொற்றிகொட்டில் அரசு ஆரம்ப பாடசாலை ஒன்று உள்ளது. அதே போல் சி எஸ் ஐ மீட் நினைவு ஆங்கில ஆரம்ப பாட சாலையும் உள்ளது.  கொற்றிகோடு காவல் நிலைய பகுதிகள் கோதநல்லூர் கிராமத்திற்கு உட்பட்ட கோதநல்லூர், சாரல் விளை , ஈத்தவிளை, சாமிவிளை, மேக்கா மண்டபம் , செம்பருத்தி விளை ,கொற்றிகோடு , முட்டைகாடு, குமாரபுரம், மணலிக்கரை, மாறன்கோணம், முண்டவிளை ,வளுக்கலாம்பாடு, பூவங்காபிறம்பு, மருவூர்கோணம், ஆற்றுகோணம் ஆகிய பகுதிகளும். வேளிமலை கிராமத்திற்கு உட்பட்ட வேளிமலை ,கூழக்கடை, கரும்பாறை, பெருஞ்சிலம்பு, பண்ணிபொத்தை  ஆகிய ஊர்களும் அடங்கும். கொற்றிகோடு  மீட் நினைவு சி எஸ் ஐ திருச்சபையும் கொற்றிகொட்டில் இருக்கும் முக்கியமான வழிபாட்டு இடமாகும்.   .

## அரசு நடுநிலை பள்ளி
அரசு நடுநிலை பள்ளி இங்கே அமைந்துள்ளது இங்கு ஓன்று முதல் எட்டாம் வகுப்பு வரை இங்கே மாணவர்கள் படிக்கின்றனர். இந்த பள்ளியானது கொற்றிகோடு சி.எஸ்.ஐ ஆலயத்திற்கு சொந்தமான கட்டிடத்தில் அமைந்துள்ளது. இங்கே சுமார் 300 மாணவ மாணவிகள் படிக்கின்றனர்.

## பெயர் காரணம்
இந்த ஊரில் வாழ்ந்த  மறவரின மக்கள் பலைநிலத்திற்குறிய கொற்றவை(காளி)  தெய்வத்தை தங்கள் குலதெய்வமாக வழிபட்டு வந்திருக்கிறார்கள். சீர்திருத்த கிறித்துவத்தை சார்ந்த சார்லஸ் மீட் அவர்கள் இந்த பகுதியில் கிறித்துவத்தை பற்றி போதித்த பின்னர் இந்த மக்கள் மனம் மாறி கிறித்துவத்தை ஏற்று கொண்டதாகவும். அதன் விளைவாக கொற்றவை வழிபாட்டை கோடு போட்டு நிறுத்தியதால் இந்த ஊரின் பெயர் கொற்றவை கோடு என்று மாறியிருக்கிறது. பின்னர் கொற்றவை கோடு காலபோக்கில் மருவி கொற்றிகோடு என்று மாறியதாக ஒரு கருத்து நிலவுகிறது. மலையும் மலை சார்ந்த இடமும் என்பதால் கோடு என்பது மலை குன்றுகளை குறிப்பதால் கொற்றவர்கள் கோடு என்று பெயர் வந்தது என்றும் பின்னர் அது மருவி கொற்றிகோடு என்று ஆனது என்றும் ஒரு கருத்து நிலவுகிறது.

கோடு என்ற பெயர் சரியாக பொருந்துவது கொற்றிகோட்டிற்கு மட்டும் தான்.சங்க இலக்கியத்தில் குறிப்பிட பட்டுள்ள குமரி கோடு என்பது கொற்றிகோடு தான்.கொற்றவை கோடு மருவி கொற்றிகோடு ஆனது.  கொற்றிகோடு மலை ( அதாவது பிற்காலத்தில் முருகன் வேள்வி கொண்டதால் வேள்வி மலையாகி பின்னர் வேளிமலை என்று அழைக்கபடுகிற) கொற்றிகோடு மலை தான் குமரி கண்டம் அழிந்த போது குமரி கோடாக இருந்த மலை..

## ஆதாரங்கள்


பகுப்பு:கன்னியாகுமரி மாவட்டத்திலுள்ள கிராமங்கள்
இலங்கை தமிழ் தேசியவாதம் (நூல்)

**இலங்கை தமிழ் தேசியவாதம் அதன் ஆரம்பதோற்றம் பற்றியதோர் ஆய்வு** (Sri Lankan Tamil nationalism) எனும் நூல் கலாநிதி முருகர் குணசிங்கம் எழுதிய முதலாவது வரலாற்று ஆய்வு நூலாகும். இந்த நூல் தென் ஆசியவியல் மையம், சிட்னியில், 2003 ஆம் ஆண்டு வெளியிடப்பட்டதாகும். இந்நூல் 346 பக்கங்களைக் கொண்டுள்ளது.

## நூலின் உள்ளடக்கம்

## இந்தியாவில்
இந்தியாவில் நேரு பல்கலைக்கழகத்தில், வாசிப்பு பகுதிக்கு இந்த நூலின் பகுதி இணைக்கப்பட்டுள்ளன.

## அமெரிக்காவில்
அமெரிக்காவில் கலாநிதி ஆய்வுகளை மேற்கொள்வோரின் சிறந்த ஆய்வுகளை சேகரிக்கும் ஆவணக் களஞ்சியத்திலும் இந்நுலின் உள்ளடக்கங்கள் களஞ்சியப்படுத்தப்பட்டுள்ளன.

## இலங்கையில்
இலங்கையில் இந்த நூல், அறிஞர்கள், வரலாற்று ஆசிரியர்கள், கல்விமான்கள் மத்தியில் செல்வாக்கு பெற்றது. முதல் 500 பதிப்புகள் இலங்கையில் விற்பனையாகி, அடுத்து அனுப்பபட்ட 500 பிரதிகளை இலங்கை பறிமுதல் செய்து தடைவிதித்தது. அவற்றை பின்னரான காலங்களில் இணையத்தின் ஊடாக விற்பனை செய்தது என்பதும் குறிப்பிடத்தக்கது.

## வெளியிணைப்புகள்

பகுப்பு:அரசியல் தமிழ் நூல்கள்
பகுப்பு:ஆத்திரேலியத் தமிழ் நூல்கள்
பகுப்பு:2003 தமிழ் நூல்கள்
பகுப்பு:இலங்கையின் வரலாற்று நூல்கள்
பகுப்பு:ஈழத்து வரலாற்றியல் தமிழ் நூல்கள்
பகுப்பு:தமிழ்த் தேசியம்
முருகர் குணசிங்கம்

**முருகர் குணசிங்கம்** அல்லது **கலாநிதி முருகர் குணசிங்கம்** (Murugar Gunasingam) என்பவர் யாழ்ப்பாணத்தில் பிறந்து, தற்போது புலம் பெயர்ந்து வாழும் ஒரு புகழ்பெற்ற வரலாற்று நூலாசிரியர் ஆவர். இலங்கை தமிழரின் வரலாறு தொடர்பில் இவர் எழுதிய நூல்கள் உலகெங்கும் பரந்து வாழும் தமிழ் அறிவுஜீவிகள், கல்விமான்கள், புலமைசார் அறிவியலாளர்கள், பல்கலைக்கழகங்கள் என பல்வேறு மட்டத்திலும் மிகுந்த வரவேற்பை பெற்றவைகளாகும். அத்துடன் இவர் ஒரு  நூலக விஞ்ஞானத் துறையாளரும் ஆவார். இலங்கைத் தீவில் தமிழரின் பாரம்பரிய பிரதேசங்கள், அரசியல், சமூக, சமய, மொழி, கலை, பண்பாடு போன்ற விடயங்கள் குறித்து பல்வேறு ஆசிரியர்கள் பல நூல்களை எழுதியிருந்தாலும், இலங்கையில் தமிழர் தொடர்பான ஒரு முழுமையான வரலாற்று நூல் இருக்கவில்லை. அதனை ஈடுசெய்யும் முகமாக, முருகர் குணசிங்கம் அவர்கள் பல்லாண்டுகள் மேற்கொண்ட அர்ப்பணிப்புமிக்க ஆய்வின் ஊடாக, சான்றாதாரங்களுடனும் எழுதப்பட்ட முழுமையான நூல்கள் இவைகள் ஆகும். இவரால் எழுதப்பட்ட நூல்கள் உலகெங்கும் பரந்து வாழும் தமிழர்கள் மட்டுமன்றி, உலகின் பல்வேறு அறிவுசார் மட்டங்களிலும் பாராட்டுக்களை பெற்றன.

## எழுதிய நூல்கள்
* இலங்கை தமிழ் தேசியவாதம் அதன் ஆரம்பதோற்றம் பற்றியதோர் ஆய்வு
* இலங்கைத் தமிழர் வரலாற்று மூலங்கள் அனைத்துலகத் தேடல்
* இலங்கையில் தமிழர் - ஒரு முழுமையான வரலாறு

## இலங்கை தமிழ் தேசியவாதம்
இது இவர் எழுதிய முதல் வரலாற்று நூலாகும். இந்த நூல்

## இலங்கைத் தமிழர் வரலாற்று மூலங்கள்
கலாநிதி.முருகர் குணசிங்கம் அவர்களின் இலங்கைத் தமிழர் வரலாற்று மூலங்கள் அனைத்துலகத் தேடல் என்ற நூல் அறிமுக விழாவை பன்னாட்டு புலம்பெயர் தமிழ் எழுத்தாளர் ஒன்றியம் நடாத்தியது. இந்த நூல் ஒரே நூலாக தமிழிலும் ஆங்கிலத்திலும் வெளியிடப்பட்டது. ஆங்கிலத்தில் "PRIMARY SOURCES FOR HISTORY OF THE SRI LANKAN TAMILS A world-wide search" என பெயரிடப்பட்டிருந்தது.

## இலங்கையில் தமிழர் - ஒரு முழுமையான வரலாறு
இலங்கைத் தமிழரின் முழுமையான வரலாற்றை சான்றாதாரத்துடன் விளக்கும் இலங்கையில் தமிழர் - ஒரு முழுமையான வரலாறு இலங்கைத் தமிழர் வரலாற்றில் கி.மு. 300 தொடக்கம் கி.பி. 2000 வரையிலான முழுமையான ஆவணமாக போற்றப்படுகிறது. இந்நூல் ஒரே நேரத்தில் ஆங்கிலத்திலும் தமிழிலும் எழுதப்பட்டது சிறப்பு இந்த நூலுக்கு உரியது. அத்துடன் பிற ஐரோப்பிய மொழிகளிலும் மொழிமாற்றம் செய்யத் தீர்மாணிக்கப்பட்டுள்ளது.

### விருது
கனடிய இலக்கியத் தோட்டம், தனது 2008 ஆம் ஆண்டு இயல் விருது விழாவின் போது, கலாநிதி முருகர் குணசிங்கம் அவர்களின் "இலங்கையில் தமிழர் - ஒரு முழுமையான வரலாறு"  நூலுக்கு உலக தமிழ் ஆசிரியர் நினைவாக 2008 ஆம் ஆண்டிற்கான சிறப்பு பரிசு  வழங்கப்பட்டது.

## மேற்கோள்கள்

## வெளியிணைப்புகள்
* கலாநிதி முருகர் குணசிங்கம் உடனான நேர்காணல்

பகுப்பு:ஈழத்து எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:இலங்கையின் கல்விமான்கள்
பகுப்பு:இலங்கைத் தமிழ் வரலாற்றாளர்கள்
கந்தக இருகுளோரைடு

**கந்தக இருகுளோரைடு** (*Sulfur dichloride*) என்பது SCl2 மூலக்கூறு வாய்பாடு கொண்ட, +2 ஆக்சிசனேற்ற நிலையில் கந்தகத்தைக் கொண்ட ஒரு வேதிச் சேர்மமாகும்.

## பண்புகள்
இது கடுமையான மணம் உடைய சிவப்பு நிறத் தி‌‌‌‌ரவம் ஆகும்.  இது நீருடன் வினைப்பட்டு ஐதரோகுளோரிக் அமிலத்தையும் கந்தக டை ஆக்சைடையும் தரும்.

## தயாரிப்பு
கந்தகத்தை குளோரினுடன் வினைப்படுத்தி இது தயாரிக்கப்படுகிறது. இவ்வினையில் இருசல்ஃபர் இருகுளோரைடு இடைநிலைப் பொருளாக உருவாகும். இதுவே கந்தக இருகுளோரைடில் மாசுப் பொருளாகவும் காணப்படும்.

## பயன்கள்
இது மற்ற வேதிச் சேர்மங்கள் தயாரிக்கப் பயன்படுகிறது. மேலும் அம்மோனியாவுடன் வினைப்பட்டு நான்கு சல்ஃபர் நான்கு நைட்ரைடு எனும் வெடிபொருளையும் தருகிறது.

## மேற்கோள்கள்

பகுப்பு:கந்தக குளோரைடுகள்
பகுப்பு:கந்தக(II) சேர்மங்கள்
இலங்கைத் தமிழர் வரலாற்று மூலங்கள் (நூல்)

**இலங்கைத் தமிழர் வரலாற்று மூலங்கள்: அனைத்துலகத் தேடல்** ஆங்கிலத்தில் **PRIMARY SOURCES FOR HISTORY OF THE SRI LANKAN TAMILS: A world-wide search**) எனும் இந்த நூல், கலாநிதி முருகர் குணசிங்கம் எழுதிய இலங்கைத் தமிழரின் வரலாற்று மூலாவணங்கள் தொடர்பான ஓர் ஆய்வு நூலாகும். இது இவர் எழுதிய இரண்டாவது நூல் ஆகும். இந்த நூல் இலங்கைத் தமிழரின் வரலாறு தொடர்பாக இதுவரை எவரும் மேற்கொள்ளாத வகையில் உலகெங்கும், இலங்கை தமிழரின் வரலாற்று ஆவணங்கள் எங்கெங்கு உள்ளதோ அங்கெல்லாம் தேடிச் சென்று, அந்த மூலாவணங்களைப் பார்வையிட்டு, அவை இருக்கும் இடங்கள், இருக்கும் ஆவணக் காப்பகங்களின் முகவரிகள் போன்றவற்றை நிழப்படங்களுடன் உலகிற்கு வெளிச்சமாக்கிய ஒரு வரலாற்று ஆய்வு நூலாகும். இதுவரை இலங்கைத் தமிழரின் வரலாற்று மூலாவணங்கள் தொடர்பாக எவருமே அறிந்திராத தகவல்களையும், அவைத் தொடர்பான ஆய்வுகளை மேற்கொள்ள விரும்புவோருக்கு, எந்தெந்த இடங்களில் ஆவணங்கள் உள்ளன எனும் அழைப்பையும் இந்த நூல் ஊடாக வளரும் இளம் தமிழ் சமுதாயத்திற்கு விடுத்திருந்தார். அத்துடன் இந்நூல், இலங்கை தமிழரிடம் மட்டுமன்றி இலங்கை சிங்கள வரலாற்று ஆய்வாளர்கள் மத்தியிலும் பல ஆய்வுகளை மேற்கொள்ள வழிவகுத்தன. 

இந்த நூல், 368 பக்கங்களைக் கொண்டது. அத்துடன் இந்நூல் ஆங்கிலத்திலும் தமிழிலும் இருமொழி நூலாக, 2005 ஆம் ஆண்டு தென் ஆசியவியல் மையம் பதிப்பகம், சிட்னியில் வெளியிடப்பட்டது. 

## சிறப்புகள்

## பாராட்டுகள்

## விருதுகள்

## மேற்கோள்கள்

## வெளியிணைப்புகள்

பகுப்பு:இலங்கையின் வரலாற்று நூல்கள்
பகுப்பு:ஈழத்து வரலாற்றியல் தமிழ் நூல்கள்
1974 ஆசிய விளையாட்டுப் போட்டிகள்

**ஏழாவது ஆசிய விளையாட்டுப் போட்டிகள்,** (*VII Asian Games*) செப்டெம்பர் 1  1974 முதல்  செப்டெம்பர் 16  1974 வரை ஈரான் தெஹ்ரான் நகரில் நடைபெற்றது. இதில் 25 ஆசிய நாடுகளைச் சேர்ந்த சுமார் 3100 வீரர்கள் பங்கேற்றனர். ஏழாவது ஆசிய விளையாட்டுப் போட்டிகளில் 16 விளையாட்டுகள் இடம்பெற்றன.
## வரலாறு

1962ஆம் ஆண்டு தொடங்கி, விளையாட்டுகள் பல நெருக்கடிகளால் பாதிக்கப்பட்டன. முதலாவதாக, புரவலன் நாடான இந்தோனேஷியா, அரசியல் மற்றும் மதப் பிரச்சினைகளால் இஸ்ரேல் மற்றும் சீனக் குடியரசு (தைவான்) விளையாட்டில் பங்கேற்க அனுமதி மறுத்தது. இதன் விளைவாக, ஐ.ஒ.சி.(IOC) விளையாட்டுப் போட்டிகளுக்கான அதன் ஸ்பான்சர்ஷிப்பை நீக்கியது மற்றும் ஐ.ஒ.சி. உறுப்பினர்களில் ஒருவராக இந்தோனேசியாவை நிறுத்தியது. ஆசிய கால்பந்து கூட்டமைப்பு (AFC), தடகள கூட்டமைப்புகளின் சர்வதேச சங்கம் (IAAF) மற்றும் சர்வதேச பளுதூக்கும் கூட்டமைப்பு (IWF) ஆகியவையும் விளையாட்டுகளுக்கான தங்கள் அங்கீகாரத்தை நீக்கின.

1970 இல், தேசிய பாதுகாப்பு மற்றும் நிதி நெருக்கடியின் காரணமாக தென் கொரியா விளையாட்டுகளை நடத்தும் திட்டத்தை கைவிட்டது; இருப்பினும், தென் கொரியாவில் இருந்து மாற்றப்பட்ட நிதியைப் பயன்படுத்தி மீண்டும் பாங்காக்கில் விளையாட்டுகளை நடத்துவதற்கு முந்தைய தாய்லாந்து கட்டாயப்படுத்தியது. விளையாட்டு போட்டிகளுக்கு முன்னதாக, ஜப்பானிடம் போட்டிகளை நடத்தும்படி கேட்கப்பட்டது. ஆனால் ஒசாகாவில் நடந்த "எக்ஸ்போ '70" காரணமாக இந்த நிகழ்ச்சி நிராகரிக்கப்பட்டது. ] பின்னர், 1974இல்,தெஹ்ரானில் நடைபெற்ற இந்த விளையாட்டுகள் உலகம் முழுவதும் தொலைக்காட்சியில் முதல் முறையாக ஒளிபரப்பப்பட்டது.

1974 ஆம் ஆண்டு தெஹ்ரானில் நடந்த இந்த விளையாட்டுகளில் ஓட்டப்பந்தய பிரிவைச் சேர்ந்த தடகள ஓடுதல் போட்டி மிகவும் பிரபலமான துறைகளில் ஒன்றாகும். ஆண்கள் பிரிவில், அந்த நேரத்தில் இந்த தடகள பிரிவில் பிரபலமான நபர்களாக கருதப்படும் மேனௌகர் ஷம்சிரி, ரெலா என்டெரி ஆகியோர் 110 மீட்டர் தடைகள், 100 மீட்டர் மற்றும் 800 மீட்டர், 400 மீட்டர் போட்டிகளில் கலந்து கொண்டனர். மேலும், 800 மீட்டர் தடை தாண்டுதல் சாம்பியன்,  3000 மீட்டர் தடை ஓட்டத்தில் சாம்பியனான அஹ்மத் குடர்சி பங்கேற்றார்.

## மொத்தப் பதக்கங்கள்
*  போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 200
*  வெள்ளிப் பதங்களின் எண்ணிக்கை - 198
*  வெண்கலப் பதங்களின் எண்ணிக்கை - 203
*  மொத்தப் பதக்கங்கள் - 601

## நாடுகள் பெற்ற பதக்கங்கள்
பதக்கப் பட்டியலில் இடம் பிடித்த முதல் எட்டு நாடுகளின் விவரம்:

## சான்றுகள்

## வெளியிணைப்புகள்
*அலுவல்முறை இணையதளம்

பகுப்பு:ஆசிய விளையாட்டுப் போட்டிகள்
பகுப்பு:ஈரானில் விளையாட்டு
பகுப்பு:1974 இல் விளையாட்டுகள்
நாயர்

**நாயர்** (மலையாளம்: നായര്‍), கேரளாவில் நாயர்கள் ஒரு இந்து உயர் சாதி. அவர்கள் இந்தியாவின் வடக்குப் பகுதிகளிலிருந்து குடிபெயர்ந்ததாக நம்பப்படுகிறது, சில வரலாற்றாசிரியர்கள் அவர்கள் நம்புதிரி பிராமணர்களுடன் சேர்ந்து கேரளாவிற்கு குடிபெயர்ந்த நெவார் பிராமணர்கள் அல்லது க்ஷத்திரியர்கள் என்று கூறுகின்றனர். நாயர்கள் கேரளாவின் தாய்வழி சாதி.

பிள்ளை, நம்பியார், குருப், மேனன் போன்ற பெயர்கள் கேரள அரச குடும்பங்களுக்கு வழங்கப்பட்ட நாயர்களால் பொதுவாகப் பயன்படுத்தப்படும் தலைப்பு குடும்பப்பெயர். அவர்கள் கேரளாவின் பொது ஜாதி/முற்பட்ட சாதியின் ஒரு பகுதியாக உள்ளனர்.இந்தியாவின் வடக்குப் பகுதிகளிலிருந்து குடிபெயர்ந்ததாக நம்பப்படுகிறது, சில வரலாற்றாசிரியர்கள் அவர்கள் நம்புதிரி பிராமணர்களுடன் சேர்ந்து கேரளாவிற்கு குடிபெயர்ந்த நெவார் பிராமணர்கள் அல்லது க்ஷத்திரியர்கள் என்று கூறுகின்றனர். நாயர்கள் கேரளாவின் தாய்வழி சாதி.

## இவற்றையும் காண்க
* மருமக்கதாயம்
## மேற்கோள்கள்

## வெளி இணைப்புகள்
* நாயர்கள் வரலாறு

பகுப்பு:கேரளச் சமூகம்
தமிழ்நாடு மின் உரிமம் வழங்கும் வாரியம்

தமிழ்நாடு மின் உரிமம் வழங்கும் வாரியம் முதலில் சென்னை மாகாண அரசு ஆணை எண் 4317, பொ.ப.து. நாள்:16-11-55 வழியாக நிறுவப்பட்டது. இந்த வாரியத்தின் வழியாக மின்சாரப் பணிகளை மேற்கொள்ளும் மின்சாரப் பணியாளர்களுக்கு அவர்களின் கல்வி மற்றும் அனுபவத்தினைக் கொண்டு உதவியாளர்,கம்பியாளர், மேற்பார்வையாளர் தகுதிக்கான சான்றிதழ்களையும், ஒப்பந்தப் பணிகளுக்கான உரிமங்களையும் அளிக்கிறது. 

## வழங்கப்பட்ட மின் உரிமங்கள்
தமிழ்நாடு மின் உரிமம் வழங்கும் வாரியம் 28-02-2002 வரை மின்சாரப் பணிகளுக்கான சான்றிதழ்களையும், உரிமங்களை கீழ்காணும் பட்டியலிலுள்ளபடி வழங்கியிருப்பதாக  தெரிவித்துள்ளது.

### தகுதிச் சான்றிதழ்கள்
மின் உரிமம் வழங்கும் வாரியம் மேற்பார்வையாளர், கம்பியாளர், கம்பியாள் உதவியாளர் மற்றும் மின் உற்பத்தி இயக்குபவர்களுக்கான தகுதிக்குரிய சான்றிதழ்களை கீழ்காணும் எண்ணிக்கையில் அளித்துள்ளது.

### மின் உரிமங்கள்
மின் உரிமம் வழங்கும் வாரியம் மின்சாரப்பணிகளுக்கான ஒப்பந்ததாரர் தகுதிக்குரிய உரிமங்களை கீழ்காணும் எண்ணிக்கையில் அளித்துள்ளது.

## வெளி இணைப்புகள்
* அதிகாரப்பூர்வ இணையதளம்

## மேற்கோள்கள்


பகுப்பு: மின் அமைப்புகள்
பகுப்பு: தமிழ்நாடு அரசு அமைப்புகள்
பியிங் எரிக்கா

**பியிங் எரிக்கா**  (Being Erica) என்பது ஒரு கனடியத் தொலைக்காட்சி  நகைச்சுவை நாடகம் தொடர் ஆகும். இந்த தொடர் சனவரி 5, 2009 முதல் திசம்பர் 12, 2011 வரை 4 பருவங்களாக சிபிசி தொலைக்காட்சி என்ற தொலைக்காட்சியில் ஒளிபரப்பாகி 49 அத்தியாங்களுடன் நிறைவு பெற்றது

இந்த நிகழ்ச்சி ஒரு நடுத்தர வயதுப் பெண், எரிக்கா ஒரு மன மருத்துவரிடம் தனது வாழ்வின் கவலைகளை சொல்லச் செல்கிறாள்.  அந்த மன மருத்துவர் அவளை பின்னோக்கிய ஒரு நேரத்துக்கு எடுத்துச் செல்லும் வல்லமை உள்ளவர் என்பதை அறிகிறாள்.  இவள் சந்திக்கும் பிரச்சினைகளை அவளைப் பின்னோக்கி எடுத்துச் சென்று அலச வைக்குமாறு இந்த தொடர் அமைகிறது.  

## மேற்கோள்கள்

## வெளி இணைப்புகள்
* ''Being Erica'' at CBC.ca

பகுப்பு:கனடிய தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:சிபிசி தொலைக்காட்சி நிகழ்ச்சிகள்
பகுப்பு:2009 இல் தொடங்கிய தொலைக்காட்சி நிகழ்ச்சிகள்
பகுப்பு:நகைச்சுவை தொலைக்காட்சி தொடர்கள்
பகுப்பு:2011 இல் நிறைவடைந்த தொலைக்காட்சி நிகழ்ச்சிகள்
பகுப்பு:நகைச்சுவை நாடகம்
பகுப்பு:நாடகத் தொலைக்காட்சி தொடர்கள்‎
மகாதேசாதிபதி (இலங்கை)

**இலங்கையின் ஆளுநர்** அல்லது **இலங்கையின் மகாதேசாதிபதி** (*Governor General of Dominion of Ceylon*) என்பது 1948-1972ல் இலங்கையின் நாட்டுத் தலைவரின் பட்டமாகும். இலங்கை 1948ம் ஆண்டு சுதந்திரமடைந்த போதிலும்கூட, 1947ம் ஆண்டு பிரித்தானியர்களால் முன்வைக்கப்பட்ட சோல்பரி அரசியலமைப்பே 1972ம் ஆண்டு வரை நடைமுறையில் இருந்தது. இந்த அரசியல் யாப்பில் இலங்கையில் பெயரளவு நிர்வாகியாக பிரித்தானிய மகாராணியின் பிரதிநிதி என்ற வகையில் மகாதேசாதிபதி பதவி காணப்பட்டது. சோல்பரி அரசியலமைப்பிற்கு முன்பு காணப்பட்ட தேசாதிபதிகளை விட இப்பதவி அதிகாரத்தில் குறைந்ததாக இருந்தது.

## முதலாவது தேசாதிபதி
மகாதேசாதிபதிப் பதவி பிரித்தானிய முடியின் பிரதிநிதியாக அமைந்தமையினால் இவர் இலங்கையராக இருக்க வேண்டும் என்ற அவசியம் இருக்கவில்லை. 1948 பெப்ரவரி 4 இல் இலங்கை விடுதலை அடையும் போது இலங்கையின் தேசாதிபதியாக இருந்தவர் சேர். ஹென்றி மொங்-மேசன் மூர் என்பவர். இவர் விடுதலைக்கு முன்பே தேசாதிபதியாக பிரித்தானிய முடியால் நியமிக்கப்பட்டவர். இவரின் பதவிக்காலம் 1949 ஜுலை 6 இல் நிறைவடைந்தது. அதுவரை இலங்கையின் தேசாதிபதியாகவே அவர் பணியாற்றினார். இவரின் பதவிக்காலம் முடிந்த பின்பு இலங்கைப் பிரதமர் டி. எஸ். சேனநாயக்காவின் சிபாரிசின் பேரில் பிரித்தானிய முடி 1949 ஜுலை 6 இல் சோல்பரி அரசியல் யாப்பினை உருவாக்குவதில் மூலகர்த்தாவாக இருந்த சோல்பரி பிரபு என்ற ஹெர்வால்ட் ராம்ஸ்போத்தம் என்பவரை மகாதேசாதிபதியாக நியமித்தது. இவரின் பதவிக்காலம் 1954, ஜுலை 17 இல் நிறைவடைந்தது. இறுதி மகாதேசாதிபதியாக 1962 முதல் 1972 வரை வில்லியம் கொபல்லாவ இருந்தார்.

## நியமனம்
இலங்கைப் பிரதம மந்திரியின் சிபாரின்படி பிரித்தானிய முடியினால் இவர் நியமிக்கப்படுவார்.

## பதவிக்காலம்
பதவிக்காலம் குறித்து யாப்பில் வரையறுக்கப்படவில்லை. இருப்பினும் ஒவ்வொரு ஐந்தாண்டுக்கொரு முறை மகதேசாதிபதி மாற்றப்படுவது மரபாகப் பேணப்பட்டது.

## அதிகாரங்கள்
### சட்டத்துறை சார்ந்த அதிகாரங்கள்
*   நியமன அங்கத்தவர்க(ஆறுபேர்)களை மக்கள் பிரதிநிதிகள் சபைக்கு நியமித்தல்
*   செனட்டின் வெற்றிடங்களை நிரப்புதல்
*   மக்கள் பிரதிநிதிகள் சபையின் சடங்கு ரீதியான இருக்கைகளுக்குத் தலைமை தாங்குதல்
*   மக்கள் பிரதிநிதிகள் சபையைக் கூட்டல், கலைத்தல், ஒத்திவைத்தல். 
*   செனட்சபையைக் கூட்டல், ஒத்திவைத்தல்.

### நிர்வாகத்துறை சார்ந்த அதிகாரங்கள்
*   பிரதம மந்திரியைத் தெரிவு செய்தல்
*   அமைச்சரவை உறுப்பினர்களை நியமித்தல்
*   பாராளுமன்றக் காரியதரிசி, நிரந்தரக் காரியதரிசிகள், அமைச்சரவைக் காரியதரிசிகள் 	ஆகியோரை நியமித்தல்..
*   கணக்காளர் நாயகத்தை நியமித்தல்.
*   தேர்தல் தொகுதி நிர்ணய ஆணைக்குழு பொதுச்சேவை ஆணைக்குழு உறுப்பினர்களை நியமித்தல்.

### நீதித்துறை சார்ந்த அதிகாரங்கள்
*   பிரதம நீதியரசரை நியமித்தல்
*   உயர்நீதிமன்ற நீதியரசர்களை நியமித்தல்
*   நீதிச்சேவை ஆணைக்குழு உறுப்பினர்களை நியமித்தல்
*   மன்னிப்பு வழங்குதல்

## இலங்கையின் மகா தேசாதிபதிகள்


## இவற்றையும் பார்க்க
*இலங்கையின் பிரித்தானியத் தேசாதிபதிகள்

## வெளி இணைப்புகள்
* அரசறிவியல் பகுதி 2  (இலங்கையின் அரசியல் திட்டவளர்ச்சி) - புன்னியாமீன்

## மேற்கோள்கள்
3-ஆம் ஆயிரமாண்டு

**மூன்றாம் ஆயிரவாண்டு** (*3rd millennium*) என்பது கிரிகோரியன் நாட்காட்டியின் படி சனவரி 1, 2001 இல் ஆரம்பித்து, டிசம்பர் 31, 3000 இன் முடிவில் முடிவடையும் ஓர் ஆயிரவாண்டாகும்.

## நிகழ்வுகள்
* பழைய எகிப்து இராச்சியம் (கிமு 2686 –  கிமு 2181)
* எகிப்தின் முதல் இடைநிலைக் காலம் -  (கிமு 2181 -  கிமு 2055)
* கிமு 2800 - 2500 மெசொப்பொத்தேமியாவில் உரூக் நகர இராச்சியத்தை ஆண்ட கில்கமெஷ் குறித்தான்  கில்கமெஷ் காப்பியம் எழுதப்பட்டது.

## நூற்றாண்டுகளும் பத்தாண்டுகளும்

## குறிப்புகள்
வல்லுநர்

thumb
**வல்லுநர்**  (*expert*) என்பார் குறித்தவொரு துறையில் தேர்ச்சியின் அடைவுக் கூறுகளான அறிவு, திறன், மனப்பாங்கு தொடர்பான உயர்மட்ட இயலுமையைக் கொண்டிருப்பவராகும். அக்குறிப்பிட்டத் துறையில் அவரது அறிவும் திறனும் நம்பத்தக்கதாக கொள்ளப்படும். ஒரு வல்லுநரின்  **வல்லமை** (expertise) அவரது ஆவணக் குறிப்புகள், கல்வி, பயிற்சிகள், தொழில், நூல்கள் அல்லது  அனுபவத்தை அடிப்படையாகக் கொண்டிருக்கும். வரலாற்றில் வல்லுநர்கள் *விவேகக் கிழவர்கள்*  எனப்பட்டனர். அப்படிப்பட்டவர்கள் ஆழ்ந்த அறிவுத் திறனும் சிறந்த தீர்வு காணும் திறனும் உடையவர்களாக இருந்தனர்.

வல்லுநர்கள் ஒரு குறிப்பிட்டத் துறையில் தொடர்ந்த கல்வி மற்றும் பயிற்சியினால் ஆழ்ந்த அல்லது நீண்ட பட்டறிவைக் கொண்டுள்ளனர். வல்லுநர்களுக்கான வரையறை இன்ன தொழில்முறை அல்லது பள்ளிக் கல்வி களினால் தான் என்பதைவிட பெரும்பாலும் ஓர் இணக்க முடிவாகவே அமைகின்றது. 50 ஆண்டுகளாக மேய்த்துவரும் ஓர் ஆட்டிடையர் ஆடுகளின் கவனிப்பிற்கும் ஆட்டுநாய்களை பயன்படுத்தவும் பயிற்றுவிக்கவும் வல்லுநராகக் கருதப்படுவார். மற்றுமொரு எடுத்துக்காட்டாக  கணினியியலில் மனிதரொருவரால் பயிற்றுவிக்கப்பட்ட  **வல்லுநக் கணிமுறைமை** (*expert system*) அந்தக் குறிப்பிட்ட பணியில் மற்ற மனிதர்களை விட வல்லமை உடையதாகக் கருதப்படும்.  சட்டத்தில், வல்லுநர் சாட்சியத்தை அதிகாரமும்  ஏரணம்சார் வழக்காடலும் அங்கீகரிக்க வேண்டும்.

வல்லுநரின் அறிவுத்திறனுக்கும் மிகச் சிறப்பான செயற்றிறனுக்கும் மூளையின்  பகுக்கும் கட்டமைப்பு மற்றும் செயற்பாடுகளுக்கும் உள்ள தொடர்பை அறிந்துகொள்ள ஆய்வுகள் மேற்கொள்ளப்பட்டு வருகின்றன.வல்லுநர்கள் விரைவாகவும் துல்லியமாகவும் செயல்படும் காரணங்களை சில ஆய்வுகள் ஆராய்ந்துள்ளன.

## வெளி இணைப்புகள்
*The Expert Witness Network

## மேற்சான்றுகள்

பகுப்பு:திறன்கள்
துடுப்பாட்ட உலகக்கிண்ண தகுதிகள்

ஓர் நாட்டின் துடுப்பாட்ட அணி துடுப்பாட்ட உலகக்கிண்ணத்தில் பங்கேற்க தேவையான நடைமுறைகள் **துடுப்பாட்ட உலகக்கிண்ண தகுதிகள்** எனப்படும். உலகளவில் நடத்தப்படும் துடுப்பாட்ட உலகக்கிண்ணப்போட்டிகளில் போட்டியிடும் அணிகளை நூறு நாடுகளிலிருந்து 16ஆகக் குறைக்க இந்த முன்போட்டிகள் உதவுகின்றன. தற்போதுள்ள நடைமுறை உலக துடுப்பாட்ட சங்கப்போட்டிகள் ஆகும். தகுதிச் செயற்பாடுகள் உலகக்கிண்ணப்போட்டிகளுக்கு ஆறு ஆண்டுகள் முன்பிருந்தே செயல்படத் துவங்கும். 

ஒவ்வொரு உலகக்கிண்ணத்தின் போதும் பன்னாட்டுத் துடுப்பாட்ட அவை தனது இணை மற்றும் கிளை அங்கத்தினர்களில் எத்தனை அணிகள் உலகக்கிண்ணத்தில் போட்டியிட இயலும் எனத் தீர்மானிக்கின்றனர்.  தேர்வு ஆடுகின்ற நாடுகள் (கடந்த ஆண்டுகளில் சிலநேரங்களில் ஒருநாள் ஆட்டம் ஆடிய நாடுகளும் கூட) உலகக்கிண்ணப் போட்டிகளில் ஆட நேரடியாகத் தகுதி பெறுகின்றன. மற்ற நாட்டு அணிகள் தகுநிலை தொடர்போட்டிகளில் பங்கேற்று தகுநிலை பெறவேண்டும்.

தகுநிலை துடுப்பாட்டப் போட்டிகள் பன்னாட்டுத் துடுப்பாட்ட அவையின் ஐந்து  (ஆபிரிக்கா, ஆசியா, அமெரிக்காக்கள், கிழக்காசிய பசிபிக், ஐரோப்பா) பிராந்திய அவைகளால் தங்களுக்குள் நடத்தப்படுகின்றன. ஐசிசி கோப்பை என்ற முதல் தகுநிலைப்போட்டி 1979ஆம் ஆண்டு இரண்டாம் உலகக்கிண்ணத்திற்கு முன்பு நடத்தப்பட்டது.

## குறிப்புகள்

பகுப்பு:உலக துடுப்பாட்டச் சங்கப்போட்டிகள்
பகுப்பு:துடுப்பாட்ட உலகக்கிண்ணம்
துடுப்பாட்ட உலகக்கிண்ண கோப்பை

## வரலாறு

இந்தப் போட்டிகளின் முதன்மைப் புரவலராக புருடென்சியல் நிறுவனம் இருந்தவரை, 1975-83 காலங்களில், உலகக்கிண்ணத்தை வென்றவருக்கு புருடென்சியல் கிண்ணக்கோப்பை வழங்கப்பட்டது. இக்கோப்பைகளின் வடிவமைப்பு புரவலர்கள் மாறும்போதெல்லாம் 1999 துடுப்பாட்ட உலகக்கிண்ணம்|1999 உலகக்கிண்ணம் வரை மாறியே வந்துள்ளது. எனவே முதல் மூன்று உலகக்கிண்ணக் கோப்பைகள் ஒரேபோலிருந்தாலும் 1987,1992 மற்றும் 1999ஆம் ஆண்டு போட்டிகளுக்கான கோப்பைகள் வெவ்வேறு புரவலர்களால் வெவ்வேறு விதமாக இருந்தன. இதனை மாற்றிட பன்னாட்டுத் துடுப்பாட்ட அவை தங்களின் கோப்பையைத் தாங்களே வடிவமைக்கத் தீர்மானித்தனர்.

நடப்பிலுள்ள கோப்பை 1999 போட்டிகளுக்காக உருவாக்கப்பட்டது. இதுவே முதல் நிரந்தர பரிசாகவும் போட்டிகளின் வரலாற்றில் விளங்குகிறது. இக்கோப்பையை இலண்டனில் உள்ள மணிமகுட ஆபரணக்காரர்களான கர்ரார்ட் & கம்பனியின் பொற்கொல்லர் அணி இரு மாதங்களில் வடிவமைத்து உருவாக்கினர். T
## ஐசிசி துடுப்பாட்ட உலகக்கிண்ணக் கோப்பை

**துடுப்பாட்ட உலகக்கிண்ணக் கோப்பை** துடுப்பாட்ட உலகக்கிண்ணம் வென்ற அணியினருக்கு வழங்கப்படுகிறது. நடப்பில் உள்ள கோப்பை 60 செ.மீ உயரத்தில் வெள்ளி மற்றும் தங்கமுலாம் கொண்டு உருவாக்கப்பட்டுள்ளது.தங்க உலக கோளத்தை மூன்று வெள்ளி தூண்கள் தாங்கியுள்ளதைப் போன்று அமைந்துள்ளது. குச்சங்கள் மற்றும் குறுக்குத்தடிகள் போல வடிவமைக்கப்பட்டுள்ள இத்தூண்கள் துடுப்பாட்டத்தின் மூன்று அடிப்படை கூறுகளை இவை குறிப்பிடுகின்றன: மட்டை பிடித்தல்,பந்து வீச்சு மற்றும் பந்து தடுத்தல். கோளம் துடுப்பாட்டப் பந்தை குறிப்பதாக உள்ளது. இதன் சிறப்பான வடிவமைப்பு எத்திசையிலிருந்து காண்பினும் அறியக்கூடியதாக உள்ளது. கோப்பை ஏறத்தாழ 11 கிலோகிராம் எடை உள்ளது. இதன் பீடத்தில் முந்தைய வெற்றியாளர்களின் பெயர்கள் பொறிக்கப்பட்டுள்ளன. இன்னமும் பத்து அணியினரின் பெயர்கள் பொறிக்கூடிய அளவு இடம் உள்ளது.

### நிகழ்நிலை

பன்னாட்டுத் துடுப்பாட்ட அவை  உண்மையான கோப்பையை தன்னிடத்தே வைத்துக்கொண்டு சரியொத்த நகலொன்றை, முந்தைய வெற்றியாளர்களின் பெயர்கள் இல்லாத ஒரே வேறுபாட்டுடன், வெற்றிபெற்ற அணியினருக்கு நிரந்தரமாக வழங்குகிறது. 

## வெற்றிபெற்ற அணி
### புருடென்சியல் கிண்ணம் மற்றும் பிற கோப்பைகள்
* - 1987 
* - 1975, 1979
* - 1983
* - 1992
* - 1996

### ஐசிசி துடுப்பாட்ட உலகக்கிண்ண கோப்பை
** - 1999, 2003, 2007

## மேற்கோள்கள்

கோப்பை
வழிமுறைக் கலைஞர் (நடன ஆசிரியர்)

**வழிமுறைக் கலைஞர்** என்பவர்கள் தலைமுறை தலைமுறையாக நாட்டியக் கலையைக் குடும்பத் தொழிலாகக் கொண்டவர்கள். பரம்பரைக் கலைஞர்கள் என்றும் இவர்களை அழைப்பர். இவர்கள் இசை வேளாளர் மரபில் வந்தவர்கள்.

தஞ்சை நாட்டிய சகோதரர் நால்வர் காலம் கி.பி.19- ஆம் நூற்றாண்டு. அக்காலம் முதல் பல பரம்பரைக் கலைஞர்கள் நாட்டிய அரங்க நிகழ்ச்சி முறைகளைப் பாதுகாத்து வந்திருக்கிறார்கள்.

இத்தகு பரம்பரைக் கலைஞர்கள் வழிவந்தோரில் ஒரு சிலரைக் குறிப்பிட்டுச் சொல்லலாம். அவர்கள்,

*பந்தநல்லூர் மீனாட்சிசுந்தரம் பிள்ளை,
*தஞ்சாவூர் பாப்பம்மாள்
*காஞ்சிபுரம் எல்லப்பா பிள்ளை
*திருவிடைமருதூர் குப்பையா பிள்ளை
*திருவாளப்புத்தூர் சுவாமிநாதபிள்ளை
*கே. என். தண்டாயுதபாணி பிள்ளை
*காட்டுமன்னார் கோயில் முத்துக்குமாரபிள்ளை
*வழுவூர் பி. இராமையா பிள்ளை
*தஞ்சாவூர் கே.பி. கிட்டப்பாபிள்ளை
*மயிலாப்பூர் கௌரியம்மாள்
*தஞ்சாவூர் பாலசரஸ்வதி
*வழுவூர் சாம்ராஜன்
*சுவாமிமலை கே. ராஜரத்தினம்
*கே. ஜே. சரசா                     
* தஞ்சாவூர் ஹேரம்பநாதன்

பகுப்பு:பரதநாட்டியம்
பகுப்பு:தொழில்கள்
உலக துடுப்பாட்ட சங்கப்போட்டிகள்

**ஐசிசி உலக துடுப்பாட்ட சங்கப்போட்டிகள் **(ICC World Cricket League) பன்னாட்டுத் துடுப்பாட்ட அவையால் தேர்வுநிலை பெறாத நாடுகளின் துடுப்பாட்ட அணிகளிடையே நடத்தப்படும் ஒருநாள் மட்டுப்படுத்தப்பட்ட பன்னாட்டுத் துடுப்பாட்டப் போட்டித் தொடராகும். பன்னாட்டு அவையின் அனைத்து இணை மற்றும் கிளை உறுப்பினர்கள் இந்தப் போட்டிகளில் விளையாடத் தகுதி பெற்றவர்கள். சங்கப்போட்டிகள் அமைப்பு|சங்கப்போட்டிகளில் கோட்டங்களிடையே மேலேற்றும் மற்றும் கீழிறக்கும் முறை உள்ளது. சங்கப்போட்டிகள் இரு நோக்கங்களுடன் செயல்படுகின்றன: அனைத்து இணை மற்றும் கிளை வாரிய அணிகள் பங்குகொள்ளும் விதமாக துடுப்பாட்ட உலகக்கிண்ணத்திற்கான தகுதிநிலை தேர்வுகளுக்கும்   இத்தகைய பன்னாட்டு சீர்தரத்தில் இந்நாடுகளிடையே ஒருநாள் துடுப்பாட்டப் போட்டிகளை ஒருங்கிணைக்கவும் பயன்படுகிறது.

## வெளியிணைப்புகள்
* ICC - World Cricket League

*
பகுப்பு:பன்னாட்டுத் துடுப்பாட்ட அவை நிகழ்வுகள்
பகல்/இரவுத் துடுப்பாட்டம்

[thumb|310x310px|[ஈடன் கார்டன்ஸ் ]]
**பகல்/இரவுத் துடுப்பாட்டம்** அல்லது **ஒளிவெள்ளத் துடுப்பாட்டம்** என்பது மாலை நேரத்தில் ஒளிவெள்ளம் பாய்ச்சும் விளக்குகளின் உதவியுடன் நடத்தப்படும் துடுப்பாட்டப் போட்டியைக் குறிக்கிறது. 1979ஆம் ஆண்டு ஆத்திரேலியா மற்றும் மேற்கிந்தியத் தீவுகள் ஆகிய இரு அணிகளுக்கிடையே நடைபெற்ற ஒருநாள் போட்டியே உலகின் முதல் பகல்/இரவுத் துடுப்பாட்டப் போட்டியாகும். 2000ஆம் ஆண்டு முதல்தரத் துடுப்பாட்டத்தில் பகல்/இரவுப் போட்டி முறை அறிமுகமானது. அதில் வழக்கமான சிவப்புப் பந்துக்கு மாற்றாக இளஞ்சிவப்புப் பந்து பயன்படுத்தப்பட்டது. இதுவே பகல்/இரவுத் தேர்வுப் போட்டிகளிலும் பின்பற்றப்பட்டு வருகிறது.

தற்போது ஒருநாள் மற்றும் இருபது20 துடுப்பாட்டங்களில் பகல்/இரவுப் போட்டிகள் இடம்பெறுவது வழக்கமாகி விட்டது. எனினும் அவை தேர்வுத் துடுப்பாட்டத்தில் அரிதாகவே இடம்பெறுகிறது. பகல்/இரவுத் தேர்வுப் போட்டிகளை நடத்துவதற்கான வழிமுறைகளை அக்டோபர் 2012இல் ஐசிசி அறிவித்தது. அதன்பிறகு தேர்வுத் துடுப்பாட்ட வரலாற்றின் முதல் பகல்/இரவுப் போட்டி 27 நவம்பர் 2015இல் ஆத்திரேலியா மற்றும் நியூசிலாந்து அணிகளுக்கிடையே அடிலெய்டு நீள்வட்ட அரங்கில்  நடைபெற்றது. 

## பகல்/இரவுத் தேர்வுப் போட்டிகளின் பட்டியல்

### ஆண்கள்

### பெண்கள்



## குறிப்புகள்

## சான்றுகள்


பகுப்பு:துடுப்பாட்டம்
சங்கப்போட்டிகள் அமைப்பு

**சங்கப்போட்டிகள் அமைப்பு** ஓர் விளையாட்டில் அணிகளிடையே அவரடைந்த வெற்றிகள்,தோல்விகள் மற்றும் சமநிலைகளைக் கணக்கிட்டு சங்கப்போட்டி அடுக்கில் மேலேறுவதையும் கீழிறங்குவதையும் வரையறுப்பதாகும். பொதுவாக  பெரும்பான்மையான அணிகள்/கோட்டங்கள் கீழ்நிலையில் கூடுதலாக உள்ளமையால் இந்த அமைப்புகள் **நாற்கூம்புகள்** எனவும் வழங்கப்படுகின்றன. சங்கப்போட்டிகள் அமைப்புகள் பல விளையாட்டுகளிலும் பயன்படுத்தப்படுகின்றன. சிறப்பான சில விளையாட்டுக்கள்: கால்பந்து, ரக்பி கால்பந்து மற்றும்  துடுப்பாட்டம்.

பகுப்பு:விளையாட்டுகள்
சங்கப்போட்டி

**சங்கம்** என்பது பொதுவாக ஓர் விளையாட்டில் தமக்குள்ளே போட்டியிடும் விளையாட்டு அணிகளின் குழுவை  அல்லது விளையாட்டு வீரர்களின் குழுவைக் குறிப்பதாகும். எளிமையாக உள்ளூர் தொழில்முறையற்ற விளையாட்டுவீரர்கள் தங்களுக்குள் அணிகள் அமைத்து வாரயிறுதி நாட்களில் விளையாட்டுப் போட்டிகள் நடத்துவதாக இருக்கலாம். மிகச் சிக்கலான அமைப்பில் ஆயிரக்கணக்கான  பன்னாட்டு தொழில்முறை வீரர்கள் பெருந்தொகை பணத்திற்காக பல அணிகளில் விளையாடுவதாக இருக்கலாம்.

## மேலும் படிக்க
* Cain, Louis P. and Haddock, David D.; 2005; 'Similar  Economic Histories, Different Industrial Structures: Transatlantic  Contrasts in the Evolution of Professional Sports Leagues'; Journal of Economic History 65 (4); pp1116–1147

பகுப்பு:விளையாட்டுகள்
பட்டியல் அ துடுப்பாட்டம்

**பட்டியல் அ துடுப்பாட்டம்** என்பது துடுப்பாட்ட வகைகளில் ஒன்றாகும். இது ஒருநாள் பன்னாட்டுத் துடுப்பாட்டம் மற்றும் உள்நாட்டுப் போட்டிகள் ஆகியவற்றை உள்ளடக்கியது. இது ஐசிசியால் ஏற்றுக்கொள்ளப்பட்ட மூன்று துடுப்பாட்ட வகைகளில் ஒன்றாகும்.  

## உசாத்துணை
* ICC clarifies what counts and what doesn't, from Cricinfo, 30 July 2006

பகுப்பு:துடுப்பாட்டம்
துடுப்பாட்ட உலகக்கிண்ணம் ஏற்றுநடத்தியவர்கள்

## ஏற்று நடத்துபவர்களின் தேர்வு
பன்னாட்டுத் துடுப்பாட்ட அவையின் செயற்குழு போட்டிகளை நடத்திட ஈடுபாடுடைய நாடுகளின் ஏலத்தொகையினைக் கருத்தில் கொண்டு அவர்களது செயற்திறனையும் ஆய்ந்து வாக்கெடுப்பின் மூலமாக தேர்வு செய்கின்றனர். இதுவரை உலகக்கிண்ணப் போட்டிகள் நடந்த நாடுகள் அனைத்திலுமே துடுப்பாட்டம் ஓர் பரவலான விளையாட்டாகும். தேர்வுத் துடுப்பாட்டம் ஆடும் அனைத்து நாடுகளுமே ஒருமுறையேனும் தனியாகவோ பிறநாடுகளுடன் கூட்டாகவோ போட்டிகளை ஏற்று நடத்தி உள்ளன. புவியியல் வலயங்களில் உள்ள நாடுகள் கூட்டாக இணைந்து உலகக்கிண்ணப் போட்டிகளை ஏற்று நடத்தி உள்ளன.

## முதல் உலகக்கிண்ணங்களை நடத்தியவர்
இங்கிலாந்து முதல் மூன்று போட்டிகளை ஏற்று நடத்தியது.  அறிமுகப் போட்டியை ஒருங்கிணைக்கத் தேவையான நிதியை தர இசைந்தமையால்  ப. து.அ இங்கிலாந்திற்கு இவ்வுரிமையைக் கொடுத்தது. இந்தியா  மூன்றாவது போட்டியை நடத்த விரும்பியது, இருப்பினும் பெரும்பான்மை ப. து.அ செயற்குழு உறுப்பினர்கள் சூன் மாதத்தில் இங்கிலாந்தில் நிலவும் கூடுதலான பகல் நேரத்தை கருத்தில் வைத்து ஒரேநாளில் முடிக்க முடியும் எனக்கருதி இங்கிலாந்திற்கே வழங்கினர். இங்கிலாந்திற்கு வெளியே விளையாடப்பட்ட முதல் போட்டி 1987ஆம் ஆண்டின் போட்டியாகும். இதனை இந்தியாவும் பாக்கித்தானும் இணைந்து நடத்தின. குறைந்த பகல்நேரம் நிலவியதால் ஆட்டம் 60 ஓவர்களிலிருந்து 50 ஓவர்கள் போட்டியாகக் குறைக்கப்பட்டது. 
## அலுவல்முறை சாரா சுழல் அமைப்பு
இதன்பிறகு ஒவ்வொரு துடுப்பாட்ட வலயமும் இருபது ஆண்டுகளுக்கொருமுறை பங்குகொள்ளுமாறு  ஓர் அலுவல்முறை சாரா அமைப்பு ஏற்படுத்தப்பட்டது.  இருப்பினும் இந்த அமைப்பு நடைமுறையில் செயலாக்க இயலவில்லை. ஆசிய நாடுகளின் அதிகாரம் மற்றும் பங்கால் விலக்குகள் ஏற்படுத்த வேண்டியதாயிற்று. காட்டாக, 2011 துடுப்பாட்ட உலகக்கிண்ணம் சுழல்முறையில் ஆஸ்திரேலியா-நியூசிலாந்து கூட்டுக்குச் செல்வதாக இருந்தது. ஆனால் துணைக்கண்ட நாடுகள் 40 மில்லியன் அமெரிக்க டாலர்களைக் கூடுதல் இலாபமாக கொடுக்க இசைந்ததால் அவர்களுக்கே இவ்வுரிமையைக் கொடுக்க வேண்டியதாயிற்று.

## மேற்கோள்கள்

பகுப்பு:துடுப்பாட்ட உலகக்கிண்ணம்
சவ்வரிசி (மரம்)

**சவ்வரிசி** (இலங்கையின் சில பகுதிகளில்: **சௌவரிசி**) (*Metroxylon sagu*) பாமே குடும்பத்தைச் சேர்ந்த மெட்ரோசைலோன் பேரினத்தைச் சேர்ந்த தாவரமாகும். இது அயன மண்டலத்துக்குரிய தென்கிழக்கு ஆசிய நாடுகளான இந்தோனேசியா, பப்புவா நியூ கினி, மலேசியா ஆகிய நாடுகளைத் தாயகமாகக் கொண்டது.

## பயன்பாடும் தயாரிப்பும்

சவ்வரிசித் தாவரத்திலிருந்து பெறப்படும் சோறு (Pith) எனும் நடுப்பகுதி பிரித்தெடுக்கப்பட்டு இடித்துத் தூளாக்கப்படுகின்றது. இது மாப்பொருள் மணிகளாக மாற்றப்படும். இவ்வாறு பெறப்படும் சவ்வரிசி மணிகள் சூப் வகைகள், கேக் வகைகள், மாக்கூழ்கள் (puddings) போன்றவை தயாரிப்பதற்கு உபயோகிக்கப்படுகின்றது.

## ஆதாரம்

பகுப்பு:மரங்கள்
வரகூர் சட்டமன்றத் தொகுதி

**வரகூர் சட்டமன்றத் தொகுதி**, தமிழ்நாடு மாநிலத்தில் பெரம்பலூர் மாவட்டத்தில் உள்ள ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ஆம் ஆண்டு வெளியிட்ட தொகுதி மறுசீரமைப்பு உத்தரவு படி இத்தொகுதி நீக்கப்பட்டது.. தற்பொழுது இது குன்னம் (சட்டமன்றத் தொகுதி)யில் உள்ளது.

## வெற்றி பெற்றவர்கள்

*1967ல் சுயேச்சை ஆர். உடையார் 9230 (13.95%) வாக்குகள் பெற்றார். 

*1989ல் அதிமுக ஜானகி அணியின் எ. அருணாச்சலம் 8507 (10.11%) & காங்கிரசின் எ. செப்பன் 8450 (10.04%) வாக்குகளும் பெற்றனர்.
*1996ல் பாமகவின் ஜெ. சிவஞானமணி 11487 (10.65%) வாக்குகள் பெற்றார்.
*2006ல் தேமுதிகவின் எம். கணபதி 10303 வாக்குகள் பெற்றார்.

## 1991

## 1971

## 1967

## மேற்கோள்கள்

பகுப்பு:பெரம்பலூர் மாவட்டத்தின் நீக்கப்பட்ட சட்டமன்றத் தொகுதிகள்
ஆண்டிமடம் சட்டமன்றத் தொகுதி

**ஆண்டிமடம் சட்டமன்றத் தொகுதி** இந்தியா, தமிழ்நாடு மாநிலத்தில், அரியலூர் மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ஆம் ஆண்டு செய்த தொகுதி மறுசீரமைப்பின் போது,  இத்தொகுதி நீக்கப்பட்டுவிட்டது.

## வெற்றி பெற்றவர்கள்

*1967இல் சுயேச்சை எ. எசு. குருக்கள் 8,023 (12.00%) வாக்குகள் பெற்றார். 
*1989இல் காங்கிரசின் கே. விசுவநாதன் 9,511 (16.02%) வாக்குகள் பெற்றார்.
*1991இல் திமுகவின் சிவசுப்ரமணியன் 21,996 (22.73%) வாக்குகள் பெற்றார்.
*1996இல் காங்கிரசின் ஆர்த்தர் கெல்லர் 13,779 (13.12%) வாக்குகள் பெற்றார்.
*2006இல் தேமுதிகவின் எம். பன்னீர்செல்வம் 10,954 வாக்குகள் பெற்றார்.

## மேற்கோள்கள்

பகுப்பு:அரியலூர் மாவட்டத்தின் நீக்கப்பட்ட சட்டமன்றத் தொகுதிகள்
மருங்காபுரி சட்டமன்றத் தொகுதி

**மருங்காபுரி சட்டமன்றத் தொகுதி** (*Marungapuri Assembly constituency*), தமிழ்நாடு மாநிலத்தில் திருச்சிராப்பள்ளி மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.

## வெற்றி பெற்றவர்கள்

*1977இல் அதிமுகவின் எம். எ. இராசாகுமார் 14954 (21.30%) & ஜனதாவின் இ. வி. கந்தசாமி 9987 (14.22%) வாக்குகளும் பெற்றனர்.
*1980இல் சுயேச்சை என். வைரமணி கவுண்டர் 14013 (18.37%) வாக்குகள் பெற்றார்.
*1996இல் மதிமுகவின் எ. துரைராசு 11074 (9.20%) வாக்குகள் பெற்றார்.
*2001இல் மதிமுகவின் எ. துரைராசு 11796 (9.69%)  வாக்குகள் பெற்றார்.
*2006இல் பாஜகவின் டி. குமார் 9503 & தேமுதிகவின் எம். ஜமால் முகமது 5376 வாக்குகளும் பெற்றனர்.

## 1977

## மேற்கோள்கள்

பகுப்பு:திருச்சிராப்பள்ளி மாவட்டத்தின் நீக்கப்பட்ட சட்டமன்றத் தொகுதிகள்
துடுப்பாட்ட உலகக்கிண்ண விருதுகள்

thumb | வலதுமுதன்மையான **துடுப்பாட்ட உலகக்கிண்ண விருதுகள்** "உலகக்கிண்ண நாயகன்" (Man of the Tournament) மற்றும் இறுதி ஆட்டத்தில் "ஆட்ட நாயகன்" (Man of the Match) ஆகும்.

## விருதுகள் தொகுப்பு
**உலகக்கிண்ண நாயகன்**

**ஆட்ட நாயகன்**

## சான்றுகள்


## மேற்கோள்கள்

விருதுகள்
திருவாளப்புத்தூர் சுவாமிநாதபிள்ளை

right|thumb|225px| திருவாளப்புத்தூர் சுவாமிநாதபிள்ளை

**திருவாளப்புத்தூர் சுவாமிநாதபிள்ளை** (இ. 1972) ஒரு தமிழக நடன ஆசிரியர்.

## பிறப்பு
தஞ்சாவூர் மாவட்டத்தை (தற்போதைய மயிலாடுதுறை மாவட்டம்) சேர்ந்த மாயவரம் தாலுக்காவில் உள்ள சிறிய கிராமமமான திருவாளப்புத்தூர். இந்தக் கிராமத்தில் இசை வேளாளர் சமுகத்தை சேர்ந்த பிரபல நாட்டியப் பெண்மணி திருவாளப்புத்தூர் கல்யாணி அம்மாளுக்கு மூத்த மகனாகப் பிறந்தவர் சுவாமிநாதபிள்ளை. இவருக்கு ஓரு சகோதரனும் இரண்டு சகோதரிகளும் உண்டு. சகோதரன் திருவாளப்புத்தூர் கிருஷ்ணமூர்த்திபிள்ளை சிறந்த வயலின் வித்துவான்; சகோதரிகள் ராஜலெட்சுமி, ஜிவரெத்தினம் இருவரும் மேடை நடனக்கலைஞர்கள்.

## வாழ்க்கை
right|thumb|250px
பள்ளிப்படிப்பில் ஆர்வம் இல்லாமையால், அதனை விட்டு விட்டு நடனக்கலையை பிரபல நடன ஆசிரியர் பந்தநல்லூர் மீனாட்சி சுந்தரம் பிள்ளையிடம் குருகுலவாசமாக சுமார் 12 வருடங்கள் பயின்றார். நாட்டியத்தில் சிறந்த சிம்ம நந்தனம் என்ற கலையை மீனாட்சி சுந்தரம் பிள்ளையிடம் முறையாகப் பயின்றவர். அவருடன் இணைந்து பல நாட்டிய நிகழ்ச்சிகளையும், பலருக்கு நாட்டியமும் பயிற்றுவித்தார். பின்னர் சென்னை சென்று வழுவூர் ராமையாபிள்ளையும் இவரும் இணைந்து பல மாணவர்களை உருவாக்கினர்.

## குடும்பம்
சுவாமிநாதபிள்ளை பிரபல நடன ஆசிரியர் பொண்ணுசாமிநட்டுவனார் மகள் ஞானாம்பாளை மணந்தார். சுவாமிநாதபிள்ளைக்கு டி. எஸ். ராமலிங்கம் என்ற ஒரே மகன் உள்ளார். அவர் ஒரு சுதந்திர போராட்ட தியாகி. தியாகிகளுக்கான சலுகைகளைப் பெற மறுத்தவர். மூன்று முறை கும்பகோணத்தில் தொடர்ந்து நகர்மன்ற உறுப்பினராக இருந்தவர். சுவாமிநாதபிள்ளை, வழுவூர் ராமையாப் பிள்ளையின் தம்பி நடராஜசுந்தரம் பிள்ளையின் (இவரும் ஒரு சிறந்த மிருதங்க வித்துவான்) மகள் விஜயலெட்சுமியை தன் மகன் ராமலிங்கத்துக்கு மணம் முடித்தார். பின்பு இவர் தனியாக சென்னையிலேயே தங்கி நாட்டியப் பணியில் ஈடுபட்டார்.

## உருவாக்கிய மாணவ, மாணவிகள்
இவர் பல மாணவர்களையும் மாணவிகளையும் உருவாக்கினார். பிரபலமான வழுவூர் சாம்ராஜன் சிலகாலம் இவருடைய மாணாக்கராக இருந்தவர். எல். விஜயலெட்சுமி, நடிகைகள் ஹேமாமாலினி, ஸ்ரீபிரியா, நிர்மலா விஸ்வநாதன் போன்றவர்கள் இவருடைய மாணவிகள் ஆவர்.

## பட்டங்களும் விருதுகளும்
* தமிழக அரசின் கலைமாமணி பட்டத்தை அறிஞர் அண்ணா முதல்வராக இருந்த போது பெற்றார். 
* இந்திய அரசின் தேசிய விருதை அன்றைய குடியரசுத் தலைவர் வி. வி. கிரியிடமிருந்து பெற்றார்.
* பாண்டிச்சேரியில் உள்ள ஜின்னாசூட் இன்ஸ்டிடியூட்டில் *பரதகலா கேசரி *என்ற பட்டம் வழங்கப்பட்டது.

## மறைவு
சுவாமிநாதபிள்ளை மார்ச் 13, 1972ல் ஆண்டு இயற்கை எய்தினார்.

பகுப்பு:பரதநாட்டியக் கலைஞர்கள்
பகுப்பு:1972 இறப்புகள்
பகுப்பு:கலைமாமணி விருது பெற்றவர்கள்
பகுப்பு:பரதநாட்டிய ஆசிரியர்கள்
பகுப்பு:மயிலாடுதுறை மாவட்ட மக்கள்
தொட்டியம் சட்டமன்றத் தொகுதி

**தொட்டியம் சட்டமன்றத் தொகுதி**, தமிழ்நாடு மாநிலத்தில் திருச்சிராப்பள்ளி மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.

## வெற்றி பெற்றவர்கள்

*1977ல் திமுகவின் எசு. கே. வடிவேலு 16648 (20.68%) & ஜனதாவின் எசு. பி. இராசேந்திரன் 11049 (13.72%) வாக்குகளும் பெற்றனர்.
*1980ல் சுயேச்சை கே. எம். சண்முகசுந்தரம் 11497 (13.17%) வாக்குகள் பெற்றார்.
*1989ல் காங்கிரசின் ஆர். பெரியசாமி 24464 (22.73%) வாக்குகள் பெற்றார்.
*2006ல் சுயேச்சை கே. கண்ணையன் 17166 & தேமுதிகவின் பி. மனோகரன்  12445 வாக்குகளும் பெற்றனர்.

## மேற்கோள்கள்

பகுப்பு:திருச்சிராப்பள்ளி மாவட்டத்தின் நீக்கப்பட்ட சட்டமன்றத் தொகுதிகள்
உப்பிலியாபுரம் சட்டமன்றத் தொகுதி

**உப்பிலியபுரம் சட்டமன்றத் தொகுதி**, தமிழ்நாடு மாநிலத்தில் திருச்சிராப்பள்ளி மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008-ஆம் ஆண்டு வெளியிட்ட தொகுதி மறுசீரமைப்பு உத்தரவுப்படி செயல்பாட்டிலிருந்து நீக்கப்பட்டது..

## வெற்றி பெற்றவர்கள்

*1977இல் திமுகவின் ஆர். நடராசன் 23,524 (27.57%) & ஜனதாவின் சி. சின்னுசாமி 4,222 (4.95%) வாக்குகளும் பெற்றனர்.
*1989இல் காங்கிரசின் எம். செல்வராசு 18,774 (17.28%) வாக்குகள் பெற்றார்.
*2006இல் தேமுதிகவின் மூக்கன் 14,514 வாக்குகள் பெற்றார்.

## தேர்தல் முடிவுகள் விவரம்
### 1991

### 1962

## மேற்கோள்கள்

பகுப்பு:திருச்சிராப்பள்ளி மாவட்டத்தின் நீக்கப்பட்ட சட்டமன்றத் தொகுதிகள்
திருச்சிராப்பள்ளி-I சட்டமன்றத் தொகுதி

**திருச்சிராப்பள்ளி-I சட்டமன்றத் தொகுதி**, தமிழ்நாடு மாநிலத்தில் திருச்சிராப்பள்ளி மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இது திருச்சிராப்பள்ளி மேற்கு சட்டமன்றத் தொகுதி என்று மறுபெயரிடப்பட்டது..

## வெற்றி பெற்றவர்கள்

*1951ம் ஆண்டு தேர்தலில் இத்தொகுதி திருச்சிராப்பள்ளி தெற்கு என அழைக்கப்பட்டது.
*1977ல் ஜனதாவின் ஆர். சுப்பையன் 14350 (21.81%) & காங்கிரசின் எம். பழனியாண்டி 9759 (14.83%) வாக்குகளும் பெற்றனர்.
*1989ல் அதிமுக ஜெயலலிதா அணியின் எ. முகமது அன்சாரி 19763 (24.77%) வாக்குகள் பெற்றார்.
*1996ல் மதிமுகவின் எ. மலர்மன்னன் 3932 (5.19%) வாக்குகள் பெற்றார்.
*2001ல் மதிமுகவின் எ. மலர்மன்னன்  9003 (12.30%) வாக்குகள் பெற்றார்.
*2006ல் தேமுதிகவின் பி. உமா 8151 வாக்குகள் பெற்றார்.

## 1971

## மேற்கோள்கள்

பகுப்பு:திருச்சிராப்பள்ளி மாவட்டத்தின் நீக்கப்பட்ட சட்டமன்றத் தொகுதிகள்
திருச்சிராப்பள்ளி-II சட்டமன்றத் தொகுதி

**திருச்சிராப்பள்ளி-II சட்டமன்றத் தொகுதி** (*Tiruchirappalli – II Assembly constituency*), தமிழ்நாடு மாநிலத்தில் திருச்சிராப்பள்ளி மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.

## வெற்றி பெற்றவர்கள்

**இத்தொகுதியில் வென்ற கட்சிகள்** 
* திராவிட முன்னேற்றக் கழகம் 8 முறை
* அஇஅதிமுக 6 முறை
* இந்திய கம்யூனிஸ்ட் கட்சி 3 முறை
*1951ஆம் ஆண்டு தேர்தலில் இத்தொகுதி திருச்சிராப்பள்ளி வடக்கு என அழைக்கப்பட்டது.
*1967இல் இந்தியக் பொதுவுடமைக் கட்சியின் எம். கல்யாணசுந்தரம் 11638 (20.59%) வாக்குகள் பெற்றார். 
*1977இல் ஜனதா கட்சி சார்பில் என். கிருசுணன் 16841 (24.11%) & இந்தியக் பொதுவுடமைக் கட்சியின் எம். ஞானம் 9681 (13.86%) வாக்குகளும் பெற்றனர்.
*1989இல் சுயேச்சை இ. வேலுசாமி 18324 (18.12%) வாக்குகள் பெற்றார்.
*2006இல் தேமுதிகவின் எ. டி. செந்தூரஈசுவரன் 14027 வாக்குகள் பெற்றார்.

## தேர்தல் முடிவுகள்
### 1991

### 1967

## மேற்கோள்கள்

பகுப்பு:திருச்சிராப்பள்ளி மாவட்டத்தின் நீக்கப்பட்ட சட்டமன்றத் தொகுதிகள்
திமிலை மகாலிங்கம்

**திமிலை மகாலிங்கம்** (ஏப்ரல் 29, 1938 - டிசம்பர் 13, 2010) 1960களில் புகழ்பெற்ற ஒரு ஈழத்துக் கவிஞரும் எழுத்தாளரும் ஆவார். இலக்கிய உலகில் கவிதை, கட்டுரை, நாடகம், சிறுகதை, புதினம் என அனைத்திலும் எழுதியவர். சிறுவர் இலக்கியத்திலும், சில நூல்களை வெளியிட்டார்.

## வாழ்க்கைச் சுருக்கம்
இலங்கை, மட்டக்களப்பு மாவட்டம் திமிலைத் தீவில் பிறந்தவர் மகாலிங்கம். இவரது இலக்கிய வாழ்வுக்குத் துணை நின்றவர் இவரின் மனைவி சக்திராணி.

அப்போதைய மட்டக்களப்பு தமிழ் எழுத்தாளர் சங்கத்தில் உறுப்பினராக இருந்தவர். “தேனமுத இலக்கியமன்றம்” என்ற அமைப்பின் மூலம் பல நாடகங்களை அரங்கேற்றினார். தேனமுத இலக்கிய மன்றம், ஒரு வர்த்தக வகுப்பு மாணவர்களைக் கொண்டு உருவானது. தட்டச்சு இதில் முக்கியமாக இருந்தது. மட்றாஸ் கபேயின் மேல் மாடியில் இவ்வகுப்பு செயற்பட்டது. திமிலை மகாலிங்கம் அதன் முகாமைத்துவப் பணிப்பாளராக செயற்பட்டார். பல ஆண், பெண் இலக்கிய கர்த்தாக்கள் இவ்வகுப்பின் மூலம் உருவாகினர். பின்னால் அவருக்கு கிராம சேவை உத்தியோகம் கிடைத்தது. ஆனாலும் தேனமுத இலக்கிய மன்றம் தொடர்ந்து செயற்பட்டது.

## விருதுகள்
*தமிழ் மணி (இந்து கலாசார அமைச்சு)
*கலாபூஷணம் (இந்து கலாசார அமைச்சு)

இவர் மட்டக்களப்பு மண்முனை வடக்கு பிரதேச செயலக கலாசாரப் பேரவையின் நீண்டகால உறுப்பினர், 1993 முதல் பிரதேச செயலகம் நடத்திய கலாசார விழா தேனகம் சிறப்பு மலர் வெளியீடு, ஆகியவற்றில் கணிசமான பங்களிப்பைச் செய்துள்ளார். மேற்படி கலாசாரப் பேரவையினால் பொன்னாடை போர்த்திக் கெளரவிக்கப்பட்டுள்ளார். 20.12.2010 இல் நடைபெற்ற முத்தமிழ் விழாவில் இவருக்கு “கலைச்சுடர்” விருது வழங்கிக் கெளரவிக்கப்பட்டது.

## எழுதிய நூல்கள்

*கனியமது (சிறுவர் பாடல்கள்)
*மோதல் (சிறுகதைத் தொகுதி)
*பாதை மாறுகிறது (நாவல்)
*புள்ளிப்புள்ளி மானே (சிறுவர் கவிதை)
*சிறுவருக்கு விபுலானந்தர் (சிறுவர் இலக்கியம்)
*அவனுக்குத் தான் தெரியும் (நாவல்)
*சிறுவருக்கு நாவலர் (சிறுவர் இலக்கியம்)
*குருவிக்கு குஞ்சுகள் (சிறுவர் இலக்கியம்)
*குழந்தையின் குரல் (சிறுவர் இலக்கியம்)
*நம் நாட்டுப் பழமொழிகள்.

## பத்திரிகைகளில் வெளிவந்த ஆக்கங்கள்
*காதலோ காதல் (தினக்கதிர்)
*நிலவுக்கும் ஒரு நாள் ஓய்வுண்டு (வீரகேசரி)
*ஊஞ்சல் (மித்திரன்).

## உசாத்துணை
*அமைதியாக இலக்கியப் பணிபுரிந்த அமரர் திமிலை மகாலிங்கம் , தினகரன், சனவரி 9, 2011

பகுப்பு:ஈழத்து எழுத்தாளர்கள்
பகுப்பு:1938 பிறப்புகள்
பகுப்பு:2010 இறப்புகள்
பகுப்பு:மட்டக்களப்பு மாவட்ட நபர்கள்
மொகிந்தர் அமர்நாத்

**மொகிந்தர் அமர்நாத் பரத்வாஜ் ** (Mohinder Amarnath Bhardwaj) (பிறப்பு செப்டம்பர் 24, 1950, பாட்டியாலா, இந்தியா) 1969–1989 காலத்தில் இந்தியத் துடுப்பாட்ட அணியில் விளையாடிய ஓர் துடுப்பாட்ட வீரர். தற்போது தொலைக்காட்சி நிகழ்ச்சிகளிலும் நேரலை ஒளிபரப்புகளிலும் துறை வல்லுநராக ஆட்டவிமரிசனம் செய்துவருகிறார். உடன் விளையாடும் நண்பர்கள் வட்டத்தில் "ஜிம்மி" எனச் செல்லமாக அழைக்கப்படும் இவர் புகழ்பெற்ற முன்னாள் துடுப்பாட்டவீரரும் விடுதலைக்குப் பிந்தைய இந்தியாவில் முதல் அணித்தலைவராகவும் இருந்த லாலா அமர்நாத்தின் மகனாவார். இவரது சகோதரர் சுரிந்தர் அமர்நாத்தும் தேது துடுப்பாட்ட வீரராக இந்திய அணியில் இடம் பெற்றவர். மற்றொரு சகோதரர் ராசீந்தர் அமர்நாத்தும் முன்னாள் முதல்தர துடுப்பாட்ட வீரராக இருந்து தற்போது துடுப்பாட்டப் பயிற்சியாளராகப் பணியாற்றுகிறார்.


## வெளியிணைப்புகள்

*கிரிக்இன்ஃபோ Player Profile : Mohinder Amarnath

பகுப்பு:இந்தியத் துடுப்பாட்டக்காரர்கள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:டர்ஹாம் துடுப்பாட்டக்காரர்கள்
பகுப்பு:வில்ட்சையர் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்